Harda Nathalie Skarbo

**Harda Nathalie Skarbo** (født Haagensen, 1903–1988), også skrevet **Skarbø**, var en norsk skuespiller og teaterinstruktør, kjent for å etablere og lede barneteater i Narvik. Hun var aktiv i Narvik Teaterlag og ledet et omfattende barneteaterarbeid i byen fra 1950-årene til slutten av 1960-årene.

## Liv og virke
Skarbo ble født i Moss og flyttet til Narvik i 1946. Skarbo var gift med Karl Skarbo, som drev slakterforretning i Narvik. Hun hadde tidligere vært gift med Arne Valdemar Thorkildsen. Gjennom ekteskapet med Karl Skarbo ble hun tilknyttet Skarbo-gården i Narvik, hvor slakterforretningen og bolig lå. Hun arbeidet i ektemannens forretning og engasjerte seg samtidig aktivt i byens kulturliv, blant annet gjennom amatørteater, veldedighetsarbeid og barneteater.

Hun ble medlem av Narvik Teaterlag og medvirket i en rekke oppsetninger både som skuespiller og instruktør.

## Teaterarbeid i Narvik
Skarbo medvirket som skuespiller i flere oppsetninger, blant annet:

* *[[Kjærlighedens Komedie|Kjærlighetens komedie]]* av Henrik Ibsen
* *Den siste dag* av Wilhelm Krag
* *Det lykkelige valg* av Nils Kjær
* *[[En Fallit|En fallitt]]* av Bjørnstjerne Bjørnson
* *Mary Dugan-saken*

I flere av disse oppsetningene samarbeidet Skarbo tett med Arnt Dahl, som virket som instruktør og skuespiller i Narvik Vels Teaterlag i samme periode.

Hun ble særlig kjent for sin allsidighet, med både komiske og dramatiske roller. I forbindelse med oppsetningen av *Det lykkelige valg* i 1953 ble hun omtalt og avbildet i avisen *Fremover*, hvor hun spilte rollen som Lavinia.

## Barneteater
Hun etablerte barneteater i Narvik i 1954 og hadde første oppsetningen *Snehvit og Rosenrød* i 1955 i Håkonshallen. Hun ledet barneteateret i Narvik i om lag 17 år. Arbeidet startet i tilknytning til eventyrstunder ved Narvik bibliotek og utviklet seg til et fast barneteatertilbud med oppsetninger blant annet i Håkonshallen og Folkets Hus.

Oppsetningene ble fremført blant annet i Narvik Losje, Folkets Hus og i forbindelse med Vinterfestuka. Hun samarbeidet med scenograf og ballettpedagog Henry Haagensen, som bidro til scenografi og produksjon. 

Barneteateret under Harda Skarbos ledelse hadde et tydelig veldedig preg, og inntektene fra oppsetningene ble som hovedregel gitt til ulike humanitære og lokale formål. Blant annet ble inntekten fra *Tornerose* i 1956 donert til Redningsselskapet, mens oppsetninger som *Tro og Utro* og andre forestillinger gikk til Flyktningehjelpen.

Blant oppsetningene hun iscenesatte var:

* *[[Snøhvit og Rosenrød|Snehvit og Rosenrød]]* (1955)
* *Prinsessa Solgull og hennes små hjelpere* (1958, 1966)
* *[[Snehvit og de syv dvergene|Snehvit og de syv dverger]]* (1964)
* *[[Tornerose (ballett)|Tornerose]]* (1956, 1965)
* *Tro og utro* (1967)
* *Gjeterkongens harer* (1969)

Barneteateret involverte et stort antall barn og var en viktig del av Narviks kulturliv i etterkrigstiden.

### Snøhvit og Rosenrød (1955)

Eventyrkomedien *Snøhvit og Rosenrød* ble oppført i Håkonshallen i Narvik den 28. april 1955, innøvd og instruert av Harda Skarbo. Om lag 30 barn medvirket. Inntekten fra forestillingen gikk til Flyktningehjelpen, som del av et veldedig tiltak organisert lokalt i Narvik.

Rolleliste:

* Den onde dronningen – Liv Stensland
* Hoffdame – Bjørg Stensland
* Snøhvit og Rosenrød – Else-Ma Andersson
* Stina skurejente – Laila Nordby
* Prinsen – Asbjørn Olsen
* Prinsens menn – Leif Larsen og Ole Opshaug
* Hoffjegermester – Tor Erik Aag
* Vaktsjef – Leif Andersen
* Dverger – Bjørn Halvorsen, Nils Hermann Steira, Asmund Snøfugl og Tom Nordby
* Hekser – Ragnhild Mathisen, Laila Nordby, Eli Kristensen og Tove Bjerke
* Skogens fe – Anne Digregrind
* Harepuser – Margrethe Mathisen, Ellinor Smith, Else-Marie Lyngedal, Laila Stensland og Irene Stensland
* Utsendinger fra prinsen – Bjørn Halvorsen og Tor Erik Aag
* Alv – Margrethe Mathisen

## Referanser